钦定古今图书集成/明伦汇编/氏族典/第529卷 > 郭钊
## 钦定古今图书集成/明伦汇编/氏族典/第529卷 > 郭钊

按《唐书郭子仪传》：“暧子钊，长七尺，方口丰下。代宗朝
以外孙为奉礼郎，累官至左金吾大将军，改检校工
部尚书，为邠宁节度使，入为司农卿。穆宗即位，检校
户部尚书，兼司农卿，俄为河阳三城节度使，徙河中
尹，领晋绛慈隰节度。敬宗立，召拜兵部尚书，又帅剑
南东川。太和中，拜西川节度使。以疾请代，为太常卿”，
卒，赠司徒。子仲文、仲恭、仲词。仲词，检校殿中少监、驸
马都尉，袭封。仲恭历詹事府丞，亦尚金堂公主。